Арсес

Арсес — персідскі цар, кіраваў у 338 — 336 гадах да н.э. пад імем Артаксеркс IV, з дынастыі Ахеменідаў. Малодшы сын Артаксеркса III. У яго кіраванне, у канцы 338 года да н.э. егіпцяне, пад кіраўніцтвам свайго правадыра Хабабаша, ізноў дамагліся незалежнасці.

Увесну 336 гады да н.э. македонскі цар Філіп II паслаў у Малую Азію 10 тысяч македонскіх воінаў пад камандаваннем вопытнага вайскавода Парменіёна. Падставай для гэтага паходу з’яўлялася вызваленне грэчаскіх гарадоў Малой Азіі ад персідскага валадарання. Некаторыя грэчаскія гарады з радасцю сустрэлі македанян. Такія гарады, як Кізік, Эфес, і нават сатрап Карыі Піксодар гатовы былі супрацоўнічаць з Македоніяй.

Да таго ж, у 336 годзе да н.э. нечакана памёр вопытны вайскавод, камандуючы персідскімі войскамі ў заходніх раёнах Малой Азіі Ментар Родаскі. У чэрвені 336 года да н.э. Арсес, як і яго бацька, таксама апынуўся ахвярай змовы Багоя, і быў забіты разам са сваёй сям’ёй. Кіраваў Арсес каля 2 гадоў. Нягледзячы на такое кароткачасовае кіраванне, Арсес, відаць, паспеў заслужыць нянавісць падданых. Ва ўсякім разе, у адным Вавілонскім тэксце яго імя згадваецца з праклёнамі.

 Літаратура 

 Древний Восток и античность. // Правители Мира. Хронологическо-генеалогические таблицы по всемирной истории в 4 тт. / Автор-составитель В. В. Эрлихман. — Т. 1.

 Спасылкі 


АхеменідыПапярэднік:Артаксеркс IIIперсідскі цар338 — 336 да н. э.Пераемнік:Дарый IIIфараон Егіпта338 да н. э.Пераемнік:Хабабаш

Катэгорыя:Фараоны паводле алфавіта
Катэгорыя:Цары персідскія
Катэгорыя:Кіраўнікі IV стагоддзя да н.э.
Катэгорыя:Ахеменіды
Катэгорыя:Забітыя манархі
Катэгорыя:Зрынутыя манархі
Катэгорыя:Фараоны трыццаць першай дынастыі